Document ID: /roh_data/filtered/fineweb-2-filterrobots_roh.jsonl.gz/14671

En la Germania sa furma in nov moviment politic. Sut il titel «Aufstehen» vul Sahra Wagenknecht, la scheffa da fracziun da la partida sanestra stgaffir novas maioritads politicas ed ina nova regenza cun ina agenda sociala. Quai ha ditg Wagenknecht en in’intervista cun la revista «Spiegel».
En la Germania datti actualmain en tut trais partidas cun in’orientaziun sanestra. La SPD, ils Verds ed ils Sanesters. Il nov moviment duai unir commembers da tuttas trais partidas – na vesa sasezza dentant betg sco partida.
RR novitads 17:00